De aller fleste mobilabonnementer har ikke bindingstid, og du kan bytte operatør og avtale når du selv ønsker det. I enkelte tilfeller kan det likevel forekomme bindingstid, og da skal du ha fått informasjon om dette i avtalevilkårene.
Kjøper du for eksempel en mobiltelefon til redusert pris sammen med et mobilabonnement, vil det ofte være 12 måneders bindingstid på abonnementet. Da kan du ikke avbryte abonnementet i løpet av avtaleperioden uten å måtte betale et relativt høyt bruddgebyr.